《别桐城诸老席上作》
元代·陈天锡

七人五百有馀岁，高会尊前笑语哗。逸兴浓时过似酒，交情密处恰如家。

朱颜鹤发明秋水，瑶句鱼笺动綵霞。明日马蹄衰草路，桐乡回首又天涯。

作者简介：元福宁州人，字载之，号晋斋。为本州学正，转盐运提举大使。宁宗至顺初，擢建阳尹，以六事闻于朝，加奉议大夫，知福州致仕。终年八十。有《鸣琴集》。